SZOLNOKI KODÁLY KÓRUS

Közhasznú Kulturális Egyesület. Adószáma: 18822623-1-16.

5000Szolnok,Bimbó u.49.

***B E S Z Á M O L Ó***

***a 2018-ban végzett alapcél szerinti közhasznú kulturális tevékenységről.***

A 97.éves Szolnoki Kodály Kórus ebben az évben ünnepli egyesületté válásának 25. évfordulóját. Az Ezüst Pelikán Díjas,Megyei Príma Díjas kórus 1998 óta közhasznú kulturális egyesület.

A kórus tagsága és vezetősége arra törekszik, hogy nagy múltú együttesünk továbbra is városunk és megyénk példamutatóan meghatározó zenei szereplője legyen akóruskultúra ápolásában,a hagyományőrzés és az ének-zenei nevelés területén.

A Szolnoki Kodály Kórus jelenleg a legnagyobb létszámú amatőr nőikar,a MÁV Férfikórus Szolnokkórussal együttműködve vegyeskar,mely felkészültsége,készsége alapján a városunk, megyénk zenei életében meghatározó szerepet tölt be. A város főzenei igazgatója IzakiMasahiro és az általa dirigált Szolnoki Szimfonikusok a tervezett koncertek kivitelezésében a múlt évben is számítottak kórustagjainkra. A társadalmi rendezvényeken önállóan és a Légierő Zenekar Szolnok együttessel,valamint más énekkarokkal léptünk fel. A rendezvényekről készült Városi TV felvételeit azok is láthatják,akik nem tudnak az előadásokon részt venni.Zenei sikereink eléréshez együttműködünk a Szolnoki Szimfonikus Zenekarral,a Bartók Béla Kamarakórussal,helyi és más együttesekkel. Egy-egy fellépésre támogatóan sorainkba fogadunk énekeseket, szólistákat, hangszeres kísérőket, és tagjainkat is várják a zenei projektek megvalósításába. A gyermekkórusok tagjainak példát és célt mutatunk,várjuk őket tagjaink sorába. Munkásságunk beleillik Szolnok Megyei Jogú Város Közgyűlésének közművelődési politikájába, melyet eddig minden évben önkormányzati támogatás nyújtásával ismert el.

***2018-ban az alábbi szerepléseink voltak***:

***Január 13***-án a Szolnoki Sportcsarnokban került bemutatásra az újévi gála”Napszédítők”címmel.

A Szolnoki Szimfonikus Zenekar, a 150 fős kórus és a MÁNE tánckara és zenekara nagysikerű előadást mutatott be,melynek fő műsora az „Ecseri lakodalmas” volt,3000 néző előtt.

***Április 14***-én a cseresznyéséről híres Nagykörű község Cseresznye virágzás Ünnepén magyar és japán népdalok előadásával mutatkoztunk be vidéken.

***Május 26***-án „Tavaszi Koncert” címmel a szolnoki közönségnek adtunk közös hangversenyt a MÁV Férfikórus Szolnok együttessel, mellyel 2017-ben kötöttünk szakmai együttműködési megállapodást annak érdekében,hogy fennmaradjon, tagságában bővüljön, hangzásában megújuljon mindkét együttes.

***Július 2-án***a Semmelweis napi városházi ünnepségen szerepeltünk.

***Július 7***-én a szolnoki Tiszaligeti Strandon megtartott Vasutasnap nagysikerű fellépői voltunk.

***Augusztus 4***-én a Szolnoki Szimfonikus Zenekar Parti-Túra fesztiválja hangversenyén a szolnoki Hild téren a YuzaiVegyeskarral (Japán) léptünk fel

***Szeptember 1***. Szolnok Napja,a MÁV Állomáson énekeltünk a Légierő Zenekar Szolnok kíséretében a nosztalgia vonat fogadása alkalmából.

***Szeptember 29***-én a VIII. Székesfehérvári Kórustalálkozóra kaptunk meghívást,és nőikarunk elnyerte a *2013-ban alapított VOX MIRABILIS VÁNDORDÍJAT*.

***Október 8***-án Szolnokon került bemutatásra ***Brahms: Német Requiem*** műve,a Szolnoki Szimfonikus Zenekarral, a Pécsi Egyetemi Kórussal, a Nyíregyházi CantemusVegyeskarral és kórustagjainkkal.

A mű nehézsége ellenére felkészültünk és sikeresen helyt álltunk a „profi” kórustagok partnereként.

Az előadástoktóberben Bécsben is bemutatták a Musikverein koncerttermében egy nagy létszámú japán kórussal,így csak néhányunknak adatott meg az élmény,hogy ott is énekelhettünk.

***Október 23***-án a Légierő Zenekar Szolnok együttesel közösen léptünk fel az ’56-osak terén megrendezett városi megemlékezésen. Szolnok Város vezetése rendszeresen felkéri kórusunkat a városi ünnepségeken közreműködésre.

***November 17***-én részt vettünk Jászberényben a Regionális Kórustalálkozón,ahol elismerően szóltak akét kórus együttműködésének hatásáról. A hazai sikerek mellett a MÁV Férfikar az októberi Velencei Nemzetközi Versenyen ezüst diplomát nyert.

***December 8***-án évzáró koncertet mutattunk be a kórusainkat támogató közönségnek,a koncert után részünkre bált rendeztek a fenntartóink.

***December 10***-én a Szolnoki Tiszaparti Gimnázium adott otthont a Magyar Kórusok Napja hangversenyének, melyen női-, férfi-, vegyes kari kórusművekkel léptünk fel.

A Szolnoki Kodály Kórus 2018-ban 1.000.000.-Ft. önkormányzati működési támogatásban részesült,melyet a próbaterem bérleti díjára,a karnagyok,korrepetitorok,hangszeres kísérők díjára,a rendezvények költségeire fordítottunk. Éves költségvetésünket a tagdíjjal,az adó 1% támogatással és a támogatók hozzájárulásával egészítettük ki.

Szolnok,2019.február 26.

Rácz Zoltán elnök

A Beszámolót és a közhasznúsági jelentést a Szolnoki Kodály Kórus közgyűlése 2019. március 5-én egyhangúlag elfogadta.